|  |  |
| --- | --- |
| Numri i lëndës: | 2020:001278 |
| Datë: | 16.01.2020 |
| Numri i dokumentit: | 00764291 |

**P. nr. 45/20**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit N. M , sipas aktakuzës së PTH-së D.P. në Pejë PP/I. nr.18/19 të dt.14.1.2020 për shkak të veprës penale: mbajtja në pronësi, kontroll, posedim apo përdorim i paautorizuar i armëve nga neni 374 par 1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit N. M , mbrojtësit të tij av. Mustaf Radoniqi dhe të prokurorit të shtetit me dt.14.1.2020 ka marrë dhe botërisht ka shpallë këtë :

**A K T GJ Y K I M**

**I pandehuri N. M** **i lindur me dt.... në fsh. G Komuna e P R. e M të Z ku edhe tani jeto, i biri i S dhe i nënës L e gjinisë A , i njohur me dokument identifikues numër ..., të kryer shkollën mesme, i pa punë , i pa martuar, i gjendjes së dobët ekonomike, i pa dënuar më parë i dënuar nga ana e gjykata, M, shtetas i Republikës së M.Z , ka qëndruar në paraburgim prej dt. 03.12.2019 deri me dt. 13.1.2020 në burgun hetues ë Zagrebit , më parë i pa dënuar, gjendet në liri.**

**ËSHTË FAJTOR**

Për arsye se:

Me dt. 05.1.2016 rreth orës 09:30 në pikën kufitare “K” në hyrje nga R e M.Z – Kosovë, pa autorizim ka mbajte në pronësi armën në kundërshtim me ligjin në atë mënyrë që me rastin e kontrollit të Kamionit të tij V, me numër të targave ..., nga ana e policisë kufitare , në kabinën e kamionit në fjalë, në dollapin e derës së vozitësit , i gjejnë dhe sekuestrojnë armën me një bateri dore ndriçuese Police-... ngjyrë e zezë e cila me një sustë të veçante aktivizohet në elektroshok, pa numër serik , që hyjnë në grupin e armëve sipas ligjit nr. 03/L-143

Andaj gjykata duke u bazuar në nenin 41,42,43,45 dhe nenit 374 par 1 të KPRK-së, të pandehurin,

**E GJYKON**

Me dënim burgu në kohëzgjatje prej 42 ditësh e të cilën dënim i pandehuri veç e ka vuajtur në burgun hetues të Zagrebit ( prej dt. 03.12.2019 e deri me dt. 13.1.2020 ) – e për çështjen e njëjte – veprën penale të dt. 05.1.2016.

Obligohet i pandehuri që në emër të paushallit gjyqësorë të paguaj shumën prej 15 euro , kurse ne emër te taksës për mbrojtjen e viktimave të krimit shumën prej 30 euro kurse në emër të shpenzimeve të procedurës penale shumën prej 50 euro - dhe të gjitha këto menjëherë !

Të pandehurit i konfiskohet :një bateri dore ndriçuese Police-... , ngjyrë e zezë e cila me një sustë të veçante aktivizohet në elektroshok, pa numër serik -dhe urdhërohet shkatërrimi i saj pas plotfuqishmërisë së aktgjykimit, numri i rastit në polici 2015-YWK-001 të dt.05.1.2016.

Pasaporta e Malit të Zi me numër .... i kthehet menjëherë të pandehurit.

**A r s y e t i m**

Prokuroria Themelore në Pejë me dt.14.1.2020 kundër të pandehurit N. M , ka ngritë aktakuzë PP/I. nr.19/19 për vepër penale: mbajtja në pronësi, kontroll, posedim apo përdorim i paautorizuar i armëve nga neni 374 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale.

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të mbrojtësit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, sidomos faktin se i pandehuri është i gjendjes së varfër ekonomike dhe është mbajtës i vetëm i familjes prej 3 anëtaresh ,është hera e parë që bie ndesh me ligjin, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi konfiskimin e armës është marrë konform nenit 62 par 1.dhe 2 pika 2.7 . dhe neni 69 par 1 të KPRK-së.

Vendimi për obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036

Vendimi mbi kthimin e pasaportës është marrë konform nenit 116 të KPPRK-së.

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.14.1.2020.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .